ඒ අනුව මෙම නඩුවේ දෙවන සහ තුන්වන සාක්ෂිකරුවන්ට එදිනට අධිකරණයේ පෙනී සිටින ලෙසටයි විනිසුරුවරයා සිතාසි නිකුත් කළේ. 2010 වසරේ ජනවාරි මස 01 වනදා සිට 2014 වසරේ දෙසැම්බර් මස 31 වනදා දක්වා කාලය තුල අමාත්‍යවරයෙකු ලෙස කටයුතු කරමින් සිය වැටුපෙන් උපයා ගත නොහැකි රුපියල් මිලියන 75කට ආසන්න මුදල් සහ දේපල උපයා ගත් බවට අල්ලස් කොමිසම මොහුට විරුද්ධව මෙම නඩුව පවරා තිබෙනවා.විත්තිකාර අමාත්‍ය විමල් වීරවංශ අද දිනයේ අධිකරණයේ පෙනී නොසිටි අතර ඔහුගේ නීතිඥවරයා කරුණු දක්වමින් කියා සිටියේ විශේෂ අමාත්‍ය මණ්ඩල රැස්වීමට සහභාගි වීමට ඇති හෙයින් සිය සේවාදායකයා අධිකරණයට පැමිණීමට නොහැකි වූ බවයි.